Mattel
Elliot Handler ja Harold "Matt" Matson (etunimistä syntyi Matt-el) perustivat Mattelin vuonna 1945. Elliot Handlerin vaimosta Ruth Handlerista tuli myöhemmin yrityksen toimitusjohtaja. Yritys tuotti alun perin tauluraameja ja nukkekodin varusteita tauluraamien jätteistä. Nukkekodin varusteiden synnyttämän suosion takia yritys suuntasi katseensa leluihin. Ruth Handler perusti Barbie-tuotantolinjan vuonna 1959. Yritys listautui pörssiin vuonna 1960. Koko 1960-luvun läpi Mattel laajensi toimintaansa ostamalla pienempiä leluyrityksiä tuotteineen.
Koistinen Kantele
Koistinen Kantele on Pohjois-Karjalan Rääkkylässä toimiva suomalainen kanteleita valmistava soitinrakentajayritys. Se kertoo toimintahistoriansa alkaneen vuonna 1957, jolloin luotsi Otto Koistinen, vuonna 2010 kantelemestariksi nimetty kanteleenrakentaja valmisti ensimmäisen kanteleensa. Pian Otto Koistinen voitti jo kanteleenrakentamiskilpailuja ja sai kannustusta työlleen tunnetuilta kanteleensoittajilta, kuten Martti Pokelalta.